Oana Ionescu

Oana Ionescu (Firică) (n. 3 octombrie 1962, București, România) este o producătoare română (de origine armeană) de televiziune și consultant media/new media, specializat în showbiz și entertainment.
A debutat în presa scrisă în 1975, ca elevă, la un ziar din București, publicând o serie de poeme și eseuri. În perioada 1975-1981 a prezentat emisiunile de televiziune „Radar pionieresc” și „Dicționarul copiilor”, realizate de Elisabeta Mondanos, și a jucat într-o piesă de teatru pentru liceeni, regizată, în 1978, de Nae Caranfil.
A colaborat cu regizorul Bițu Fălticineanu, concepând costumele și decorurile spectacolelor Teatrului de revistă „Constantin Tănase" din București (1980-1989).
În 1981, în urma unui interviu susținut cu Tudor Vornicu, se angajează la Televiziunea Română (TVR) ca scenograf, obținând ulterior o serie de premii naționale și internaționale acordate pentru decorurile și costumele create pentru diverse spectacole (Revelion 1984-1989), festivalurile de muzică (Mamaia 1985-1989) și emisiuni de divertisment realizate de Tudor Vornicu, Octavian Iordăchescu, Mariana Șoitu, Doina Anastasiu și Titus Munteanu, cât și pentru filmul pentru copii „Un pas pe lună, doi pași pe pământ”, semnat de Ina Sterescu (1983). Urmează, în paralel, cursurile Facultății de matematică, Universitatea București, specializarea Informatică, pe care o absolvă în 1986, cu teza „Teoria Jocurilor”.
În 1988, ca redactor al redacției Învățământ din TVR, lansează primul learning show din România - emisiunea „Întreabă-mă” (premiată la festivalul Japan PRIZE International Contest For Educational Media, 1992) -, pentru care creează și primul caracter digital animat - „profesorul trăznit” -, cu rol de co-moderator, alături de care va prezenta peste 100 de ediții.
În 1990, se transferă la redacția Emisiunilor pentru Copii, realizând, în calitate de autor și producător TV, primul talent-show din România - emisiunea „TIP TOP MINITOP” -concurs de muzică pentru copii, apărut initial ca spectacol cu public, difuzat lunar pe TVR 1(sept.1990-2000) și ulterior pe TVR 2 (200-2003). În fiecare ediție a concursului participau cinci copii, cu vârste cuprinse între 3 și 7 ani, care susțineau un dialog liber cu prezentatorul emisiunii, urmat de proba de interpretare muzicală, desfășurată live, cu acompaniamentul unei mici trupe muzicale. Formatele emisiunii au fost diverse: cu si fara public, jurizate de un juriu format din specialisti in domeniu, ulterior cu juriu format din toti telespectatorii care puteau vota prin telefon. Primele ediții au fost prezentate de actorul Cristian Popescu. Cei mai longevivi moderatori ai emisiunii au fost Ioan Luchian Mihalea (1991-1993), Florin Busuioc (1994-1996) și Horia Brenciu (1996-1999).
În 1998, după susținerea unui concurs pentru posturile de conducere din TVR, derulat prin intermediul societății Coopers & Lybrand, devine Redactor Șef al Redacției emisiunilor pentru copii și Director al Departamentului Tineret-Copii. În 1999 urmează cursurile de specializare în Media Management, Academia Media, Netherlands
În 1998, concepe și lansează emisiunea „KIKI RIKI MIKI” - primul magazin pentru copii din România, prezentat și transmis în direct din studioul Moliere al Televiziunii Române, în fiecare duminică dimineață, pe TVR1, orele 9 -11 (1998-2003). Alături de pisicuța KIKI, papagalul RIKI și cățelușul MIKI (interpretați de păpușarii Violeta Mitescu, Oana Popa și Cristian Mitescu), moderatorii emisiunii - copiii Dodo (Diana Ionescu Caliniuc), Bubu (Mihai Andrei Cernea) și Sabrina (Sabrina Manoliu), împreună cu Horia Brenciu și, ulterior, Jojo (Cătălina Grama, care s-a lansat ca prezentatoare de televiziune și actriță în cadrul acestui program) -, prezentau diverse rubrici, dansau, cântau, interpretau scenete în direct și lansau concursuri interactive cu premii, intrând în legătură cu telespectatorii din toată țara.
În perioada 1998-2003, activează ca Expert al Uniunii Europene de Broadcasting (EBU), realizează și coordonează schimbul internațional de programe pentru copii (the EBU International Exchange of TV Programs for Children and Youth), implementează știrile pentru copii (News for Children’s Program Exchange - as part of the YNE) și propune înființarea primului concurs european de muzica pentru copii, denumit ulterior Eurovisionul Copiilor (the JUNIOR EUROVISION Song Contest - JESC) pentru care elaborează, plecând de la exemplul oferit de Festivalul MGP Nordic, alături de alți experți EBU, regulamentul și formatul inițial al concursului. Ca reprezentant al TVR în cadrul EBU, derulează (1999-2003) o serie de proiecte media împreună cu alți specialiști de emisiuni de televiziune pentru copii și tineret, reprezentanți ai BBC (Anna Home, Adrian Mills), Channel 4, ARD, ZDF, SVT, RTF, DR, NTS, NRK, NOS, RTE, Nickelodeon Europe, ACTF (the Australian Children Television Foundation - Patricia May Edgar), ECTC (the European Children’s Television Centre - Athina Rikaki, former President of CIFEJ), CBFA (the Children and Broadcasting Foundation for Africa), Marion Creely (Media Consultant and Training)
În iunie 2003, ca urmare a schimbării politicii editoriale a postului public de televiziune, demisionează din TVR.
În perioada 2007-2011 realizează, pentru B1 TV, magazinul „710” (2007-2010) - primul matinal interactiv care a difuzat știri și informații primite de la telespectatori prin intermediul new media și a intrat în legătură directă, prin skype și alte mijloace neconvenționale, cu invitații aflați la distanță, emisiunea de analiza politică și informare „Evenimentele Zilei” (2009-2011) -, transmisă în direct, de luni până vineri, între orele 14-18, din redacția (ex)ziarului "Evenimentele Zilei" și dezbaterea social-politică susținută de jurnaliștii Mircea Marian și Ioana Lupea - „Interviurile 2+1”(2010-2011)..
A scris scenariile și dialogurile tuturor spectacolelor, emisiunilor de televiziune, filmelor de ficțiune și documentarelor pe care le-a creat și realizat, și peste 60 de versuri pentru videoclipurile muzicale produse; a lansat și conceput o serie de formate originale de emisiuni de televiziune, spectacole pentru copii, spectacole de divertisment și magazine.
Între 1999-2003, organizează și moderează workshop-uri internaționale de know-how destinate studenților și profesioniștilor media, participă la întâlnirile internaționale ale experților media - 1st European Meeting for Audiovisual Creation for Children and Young People (2001), moderează schimbul de programe pentru copii derulat între țările estice Eastern Europe's TV Programs Exchange la cel de-al treilea congres de Media - the Third World Television Summit on Media for Children (Thessaloniki, Greece), și este membru al unor jurii internaționale la Festivaluri de Film și Televiziune pentru tineret și copii (2001, International Film Festival Golden Butterfly, Esfahan, Iran; 2000- The International Film Festival Prix Danube, Slovakia)
*Diploma de excelență acordată de Muzeul Cotroceni (2007), pentru realizarea emisiunii.
Premiul Best Television Short Film for Children Award, acordat de International Foundation for Promotion of Cinema and TV for Children and Youth, Rolan Bykov.
*Diploma of Recognition of Excellence in Children’s Media, acordată de Chicago International Film Festival, 1996
*Best Child Actor Prize, acordat de Golden Chest International Television Festival, 1996
*Diploma of Recognition of Excellence in Children’s Television Content, acordată de UNICEF
*Best Children’s Documentary - premiu acordat de Golden Chest International Television Festival Plovdiv, Bulgaria, 2002.